মাঝে অনেক বছর নতুন কোন ক্ল্যাসিক পড়া হয় না, অবশেষে ঢাকায় ফিরে ফ্র্যাঙ্ক পোলির নীল অন্ধকার পড়ে বেশ লাগলো, ফিরে আসলো যেন অ্যাডভেঞ্চারের খোঁজে চাতকের মতো অপেক্ষারত কৈশোর। বুদ হয়ে গেলাম স্বয়ং কাজী আনোয়ার হোসেনের রূপান্তরিত লরা ইঙ্গলস ওয়াইল্ডারের বইগুলো পড়ে, পুরা লা-জবাব, সারাক্ষণের সঙ্গী তখন হয় আলমানযো না হয় লরা, আর প্রেইরির উম্মুক্ত বাতাস। তাদের সাথে খামারের কাজে মেতে উঠি, ডাকোটার শীত পাড়ি দিই, আপেলের রস দিয়ে তৈরি দারুণ সব খাবার খেয়েই যাই সারাটা দিন ধরে কল্পনায়।